Beginsels vir 'n gelukkige lewe – 29 | ToekomsVenster
Beginsels vir 'n gelukkige lewe – 29
by Kariné Joubert | Jul 3, 2019 | Blog | 0 comments
– Moenie spartel nie
My goeie vriend en klasmaat Izak Liebenberg vertel my gister van sy broer wat 'n boer in distress is in Namibië. Die lang droogte laat baie boere tou opgooi en sommige raak selfs meer desperaat. Lewende hawe is op 'n minimum en voer moet ingevoer word. Vooruitsigte lyk nie goed nie en boere is spreekwoordelik teen die toue.
Hy vertel hoe hy sy broer met 'n metafoor bemoedig het. As 'n mens in stormwater is en nie kan uitkom nie is die beste opsie om te dryf. Om te kan dryf moet jy ontspan en ophou spartel. Die oomblik as jy jouself begin inspan sink jy. Jy het geen ander opsie as om jouself op 'n manier aan die water en sy vermoë om jou te dra oor te gee nie. Op die aangewese tyd vind jy iets om aan vas te hou of spoel die water jou op droë grond uit. Hierdie beeld herinner aan die Woord van die Here op so baie plekke.
So het die Here my God, die Heilige van Israel, gesê: As julle julle bekeer en tot rus kom, sal julle gered word. Julle krag lê in stil wees en vertroue hê.
Ps. 50:15 15
Roep My aan in die dag van benoudheid: Ek sal jou uithelp en jy sal My eer."
Ps. 23:4 4
Ek kan my die trauma wat veral ons boerdery gemeenskap beleef nie eers voorstel nie. My bedoeling is ook nie om 'n troossalfie oor enige iemand se wonde te smeer nie. Die Heilige Gees is ons Trooster en Hy doen dit met onderskeiding.
My hart gaan vandag uit na elkeen wat in troebel water verkeer. Daar is waarheid in ds. Izak se woorde. As jy spartel gaan jy onder. As jy tot rus kom bly jy verrassend behoue. Mag jy vandag sy teenwoordigheid beleef.